જ્વેલરી અને કપડાંને ખૂબ જ હેવી અને ફેન્સી કવર્સમાં પૅક કરવાથી એ વધુ વજનદાર લાગશે. આજ-કાલ આણા ડેકોરેશનનો ટ્રેન્ડ વધ્યો છે. આવામાં યુવતીઓ પોતાની ચીજોનું એટલું ફેન્સી પૅકિંગ કરાવતી હોય છે કે જાણે એને ક્યારેય ખોલવાનું જ ન હોય. આવામાં પૅક કરાવવાનો ખર્ચ તો થાય જ છે, પરંતુ એને પછીથી ખોલવું જ પડે છે એટલે એટલા પૈસા વેડફવાનો પણ કોઈ અર્થ નથી. ફેન્સી ગિફ્ટ રેપિંગને બદલે એને ટ્રાન્સપરન્ટ સાડી કવરમાં જ પૅક કરો. આ સાડી કવર થોડા ફેન્સી ડિઝાઇનના ખરીદી શકાય, પરંતુ દરેક નાની-નાની ચીજને અલગ-અલગ પૅક કરવાનું ટાળો. વજનદાર જ્વેલરી અને કૉસ્મેટિક બૉક્સ કબાટમાં પણ જગ્યા રોકશે.